

 **Escrivim:** Els booktubers

**Els ‘Booktubers’: un fenomen?**

Un booktuber és una persona que realitza recomanacions i/o ressenyes de llibres utilitzant com a base les plataformes de vídeo en línia i les xarxes socials.

Els i les booktubers s’han especialitzat en la lectura de llibres i en la seva promoció.

El fet d’explicar la ressenya a través d’un vídeo aconsegueix principalment:

* Un punt més d’interès cap al nostre públic.
* Fa que el contingut sigui més dinàmic.
* Fomentar la lectura d’infants i joves, ja que és un format més proper.

**Abans de començar, pensa:**

PLANIFICACIÓ

- **Quin tipus de text vull redactar i quina és la seva estructura?** Per exemple, si vull escriure una ressenya hauré de conèixer quina és la forma concreta de redactar una ressenya.

**Per tant, és important que abans de començar et preguntis: Què ha de tenir una ressenya o recomanació d’un llibre?**



|  |
| --- |
| * **Subjectiu, -iva** adj.
1. Que es fonamenta en apreciacions personals: *Els seus arguments no em convencen perquè són massa subjectius.*
 |

Ara que ja saps quines són les parts que ha de tenir una ressenya, pots començar la teva planificació. Però recorda!

* **Qui llegirà o escoltarà el meu escrit?** Quins coneixements té sobre el tema i quina relació tenim amb ells. Això determinarà quin vocabulari faré servir. El vocabulari serà més formal o més informal.
* **Quines paraules clau vull que apareguin a la meva ressenya?** Escriu paraules clau que vols que estiguin al teu text (*utilitza un vocabulari variat, fes servir el diccionari de sinònims i consulta el teu llibre si és necessari)*
* **Com puc organitzar el meu text?** Recorda tot el que hem treballat prèviament en l’anterior taller d’escriptura i pensa com organitzar la diferent informació que vols que hi aparegui en la teva ressenya.